Document ID: 32005R1200

KOMISIJAS REGULA (EK) Nr. 1200/2005
(2005. gada 26. jūlijs)
par pastāvīgu atļauju izmantot konkrētas piedevas dzīvnieku barībā un pagaidu atļauju tādas piedevas jaunam izmantojumam, kuru jau ir atļauts izmantot dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3., 9.a pantu un 9.d panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Ar Regulu (EK) Nr. 1831/2003 tiek noteikta kārtība, kādā piešķir atļaujas piedevu izmantošanai dzīvnieku ēdināšanā.
(2)
Regulas (EK) Nr. 1831/2003 25. pantā paredzēti pārejas posma pasākumi saistībā ar tiem pieteikumiem barības piedevu izmantošanas atļaujas saņemšanai, kas iesniegti atbilstīgi Direktīvas 70/524/EEK noteikumiem pirms Regulas (EK) Nr. 1831/2003 piemērošanas dienas.
(3)
Pieteikumus šīs regulas pielikumos minēto piedevu izmantošanas atļaujas saņemšanai iesniedza pirms Regulas (EK) Nr. 1831/2003 piemērošanas dienas.
(4)
Atbilstīgi Direktīvas 70/524/EEK 4. panta 4. punktam sākotnējās atsauksmes par šiem pieteikumiem Komisijai nosūtīja pirms Regulas (EK) Nr. 1831/2003 piemērošanas dienas. Līdz ar to šie pieteikumi joprojām izskatāmi saskaņā ar Direktīvas 70/524/EEK 4. pantu.
(5)
Pagaidu atļauju augšanas veicinātāja Formi LHS (kālija diformiāta) izmantošanai attiecībā uz sivēniem un gaļas cūkām pirmoreiz piešķīra ar Komisijas Regulu (EK) Nr. 1334/2001 (3). Persona, kas atbild par Formi LHS (kālija diformiāta) laišanu apgrozībā, iesniedza pieteikumu pagaidu atļaujas saņemšanai izmantot šo preparātu kā augšanas veicinātāju sivēnmātēm atbilstoši minētās direktīvas 4. pantam četrus gadus. Eiropas Pārtikas nekaitīguma iestāde (EPNI) ir devusi atzinumu par šā preparāta nekaitīgumu attiecībā uz cilvēkiem, dzīvniekiem un vidi saskaņā ar šīs regulas I pielikuma nosacījumiem. Tā novērtējums liecina, ka Direktīvas 70/524/EEK 9.a panta 1. punktā paredzētie šādas atļaujas piešķiršanas nosacījumi ir ievēroti. Attiecīgi uz četriem gadiem ir jāpiešķir atļauja izmantot šo preparātu, kā to paredz I pielikums.
(6)
Pagaidu atļauju mikroorganisma Bacillus cereus var. toyoi (NCIMB 40112/CNCM I-1012) izmantošanai attiecībā uz gaļas cāļiem un gaļas trušiem pirmoreiz piešķīra ar Komisijas Regulu (EK) Nr. 1411/1999 (4). Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(7)
Pagaidu atļauju mikroorganisma Enterococcus faecium (NCIMB 10415) izmantošanai attiecībā uz sivēnmātēm pirmoreiz piešķīra ar Komisijas Regulu (EK) Nr. 866/1999 (5). Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(8)
Pagaidu atļauju mikroorganisma Enterococcus faecium (DSM 10663/NCIMB 10415) izmantošanai attiecībā uz sivēniem pirmoreiz piešķīra ar Regulu (EK) Nr. 1411/1999. Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(9)
Pagaidu atļauju mikroorganisma Saccharomyces cerevisiae (MUCL 39885) izmantošanai attiecībā uz sivēniem pirmoreiz piešķīra ar Regulu (EK) Nr. 1411/1999. Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(10)
Pagaidu atļauju mikroorganisma Saccharomyces cerevisiae (CNCM I-1077) izmantošanai attiecībā uz piena govīm un gaļas liellopiem pirmoreiz piešķīra ar Komisijas Regulu (EK) Nr. 1436/98 (6). Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(11)
Pagaidu atļauju mikroorganisma Pediococcus acidilactici (CNCM MA 18/5M) izmantošanai attiecībā uz gaļas cāļiem pirmoreiz piešķīra ar Regulu (EK) Nr. 866/1999. Pamatojot pieteikumu par šā mikroorganisma izmantošanu bez termiņa ierobežojuma, tika iesniegti jauni dati. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Šo mikroorganisma preparātu, kā to paredz II pielikums, attiecīgi ir jāļauj izmantot bez termiņa ierobežojuma.
(12)
Minēto pieteikumu novērtējums liecina, ka ir vajadzīgas konkrētas procedūras, lai aizsargātu darbiniekus no pielikumos norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darbinieku drošību un veselības aizsardzību darbā (7).
(13)
Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
“Augšanas veicinātāju” grupas preparātu, kas norādīts I pielikumā, ir atļauts izmantot uz ierobežotu laiku - četriem gadiem - kā piedevu dzīvnieku barībā, ievērojot minētajā pielikumā paredzētos nosacījumus.
2. pants
“Mikroorganismu” grupas preparātus, kas minēti II pielikumā, ir atļauts izmantot bez termiņa ierobežojuma kā piedevas dzīvnieku barībā, ievērojot minētajā pielikumā paredzētos nosacījumus.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 26. jūlijā

Labels: 0
16
17
6